Diari Oficial de la Generalitat Valenciana


Sumari del DOGV 9089, del 21-05-2021 (2021/5513)

Extracte de la Resolució de 13 de maig de 2021, de la rectora de la Universitat d'Alacant, per la qual s'estableixen les condicions per al lliurament d'incentius a l'alumnat per emplenar les enquestes sobre la docència en els grups amb docència reconeguda en anglès o en valencià (campanya 2020-21, segon quadrimestre).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9089

Data del DOGV
:   21-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5513


Data del document
:   13-05-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 13 de maig de 2021, de la rectora de la Universitat d'Alacant, per la qual s'estableixen les condicions per al lliurament d'incentius a l'alumnat per emplenar les enquestes sobre la docència en els grups amb docència reconeguda en anglès o en valencià (campanya 2020-21, segon quadrimestre). [2021/5513]  
BDNS (identif.): 564271.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/564271)  
  
Primer. Beneficiaris  
Estudiants amb matrícula en algun grup on la docència estiga establida en anglès o en valencià, en assignatures de segon quadrimestre en estudis oficials de grau o de màster impartits en la Universitat d'Alacant en el curs 2020/2021.  
  
Segon. Objecte  
Aconseguir una elevada participació en les enquestes en línia per a obtenir dades representatives que permeten conèixer el grau d'utilització de totes dues llengües, anglès i valencià.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 17 de maig de 2021:  
https://www.boua.ua.es/Acuerdos/DescargarAcuerdo/12231  
  
Quart. Quantia  
La dotació econòmica màxima per a aquesta convocatòria és de 2.000 euros.  
Per a fomentar la participació, la Universitat d'Alacant sortejarà els següents incentius:  
- Tauleta Apple - iPad 128 GB 25,9 Cm (10.2») Wi-Fi 5 (802.11ac) MYLD2TY/A, amb un valor aproximat de 600 euros.  
- Cinc matrícules gratuïtes a cursos de valencià a triar entre els diferents nivells de l'oferta formativa del Servei de Llengües de la Universitat d'Alacant, i cinc reserves de matrícula en els tallers de llengües oferits.  
- Cinc ajudes, d'un màxim de 250 euros cadascuna, per a sufragar cursos d'idiomes organitzats pel Centre Superior d'Idiomes de la Universitat d'Alacant abans que acabe l'any 2021 o per a abonar els drets d'examen de certificació a través d'aquest centre al llarg de 2021.  
  
Cinquè. Termini de presentació de sol·licituds  
El termini per a la presentació de sol·licituds s'iniciarà el 7 de juny de 2021 i finalitzarà el 30 de juny de 2021.  
  
Sisè. Altres dades  
El termini de presentació de sol·licituds es correspon amb el termini de presentació de les enquestes. Per cada enquesta per docent resposta tindrà una oportunitat per a optar a l'incentiu sortejat.  
En el moment del tancament de la campanya, després del 30 de juny de 2021, la Unitat Tècnica de Qualitat bloquejarà les enquestes i obtindrà una relació de les persones que hagen participat en la campanya.  
El sorteig dels incentius descrits serà públic i tindrà lloc en la data i lloc en concret que es publique en les pàgines web de la Unitat Tècnica de Qualitat i del Vicerectorat d'Estudis, Qualitat i Llengües, amb almenys una setmana d'antelació.  
  
Alacant, 13 de maig de 2021.- El vicerector d'Estudis, Qualitat i Llengües, p. d. (R 22.12.2020): Francisco José Torres Alfosea.